**О Б Щ И Н С К И С Ъ В Е Т - Б О Р О В А Н**

3240 Борован, ул. „Освобождение" №1, тел.: (09147) 9404,

www. borovan.bg; obs-borovan@abv.bg

  
**П Р О Т О К О Л**

**№ 5**

Днес**, 19.05.2025 г**. /понеделник/, в Заседателната зала на Общински съвет – Борован, ул.“ Освобождение“ № 1, се проведе извънредно заседание на **Общински съвет - Борован**, мандат 2023 – 2027 г.

Заседанието започна в **14:00** часа.

Присъстват – 13 общински съветника.

**На заседанието присъстваха още:**

Иван Костовски – Кмет на Община Борован,

Илиян Буковски – Заместник – кмет на Община Борован,

Фейсал Кариманов – Директор на Дирекция „ФСПДАО“ към Община Борован.

Заседанието се откри и се ръководи от Председателя на ОбС - Борован Ивайло Букерешки, в съответствие с чл. 52, ал. 1 от Правилника за организацията и дейността на ОбС – Борован, неговите комисии и взаимодействието му с общинската администрация, мандат 2023 – 2027 г. /**Правилника**/.

След направените разисквания по дневен ред, ОбС – Борован взе следното:

**РЕШЕНИЕ № 39**

С оглед разпоредбата на чл. 51 от **Правилника,**

**ОБЩИНСКИ СЪВЕТ - БОРОВАН**

**РЕШИ:**

Заседанието на Общински съвет да се проведе при следния дневен ред:

1. **Докладна записка от Иван Костовски – Кмет на Община Борован, относно:** Проект на бюджет на Община Борован за 2025 година.

**Предложението се подложи на гласуване при следния вот:**

Кворум: 13

Резултат: „ЗА“ - 13 „ПРОТИВ“ -  няма „ВЪЗДЪРЖАЛИ СЕ“ – няма.

**Решението се приема!**

**По т. 1 от дневния ред: Докладна записка от Иван Костовски – Кмет на Община Борован, относно:** Проект на бюджет на Община Борован за 2025 година.

Г-н Ивайло Букерешки даде думата на г-н Иван Костовски – Кмет на Община Борован.

Г-н И. Костовски разясни, че с проектобюджета общинското ръководство цели:

♦ повишаване на ефективността на публичните разходи;

♦ подобряване на качеството на предлаганите от общината публични услуги;

♦ продължаване на успешното усвояване на средствата от Европейските фондове и програми;

♦ продължаване на реконструкцията, основния и текущ ремонт на уличната мрежа, с цел подобряване на транспортния трафик и качеството на живот на жителите на общината;

♦ поддържане на чистотата и уличното осветление;

♦ подобряване на водоснабдителната инфраструктура в населените места на територията на общината.

Проектобюджетът на Община Борован за 2025 година е разработен при спазване на приетите от министерски съвет основни изисквания по отношение на данъчно- осигурителната политика, политиката на доходите/ Постановление № 359 от 23 октомври 2024 година на Министерски съвет и Минималната работна заплата, и публичните разходи, съобразени с целите и приоритетите на общината, Закона за държавния бюджет на Република България за 2025 година, обнародван в Държавен вестник, бр. 26/ 27.03.2025 г. и Решение на Министерски съвет от 2025 г. за приемане на стандартите на делегираните от държавата дейности с натурални и стойностни показатели.

За бюджетната 2025 г., Община Борован разполага с парични средства за:

• държавната субсидия за делегирани държавни дейности в размер на 7 540 897 лв.,

• общата изравнителна субсидия за местните дейности, в размер на 1 146 800 лв.,

• за снегопочистване – 74 300 лв.,

• средства за други целеви разходи за местни дейности – 73 300 лв.,

• средства за целева субсидия за капиталови разходи в размер на 650 300 лв., приети от Закона за държавния бюджет на Република България за 2025 година.

Финансирането на местни дейности включва:

• планирания размер на събраните собствени приходи - данъчни и неданъчни, с общ размер – 797 693 лв.,

• внесен данък върху приходите от стопанска дейност – 5706 лв.,

• трансфер от депо Оряхово – 27 699 лв.

Приходната част на бюджета включва и преходни остатъци от 2024 година, с общ размер 3 602 468 лв. (за държавни дейности – 3 121 949 лв., и за местни дейности – 480 519 лв.).

Общият проект на бюджета е на стойност 13 848 843 лв.

Г-н И. Костовски заяви, че г-н И. Буковски – Заместник- кмет на Община Борован, присъства на заседанието и е готов да даде отговор на питането, отправено от г-жа И. Сълковска на заседанието на Общата комисия по- рано днес, относно приюта за безстопанствени животни.

Г-н И. Букерешки даде думата на г-н И. Буковски.

Г-н И. Буковски поясни, че има получено писмо от областния управител и от лекарят, който отговаря за Община Борован – д-р Петко Петков от гр. Бяла Слатина, относно изисквания, свързани със селскостопанските животни и отговорностите на местната администрация, ВЪВ ВРЪЗКА С ЧЛ. 133 ОТ Закона за ветеринарно- медицинската дейност. По установения ред, общината е длъжна да спази тези изисквания, заяви г-н Буковски. Относно сградата, в която ще се помещава приютът, г-н Буковски поясни, че гореспоменатата се намира в с. Добролево, и това е сградата на т.нар. „Метален цех“, която в момента се възстановява; почистването й е отнело дълго време, трябва да се сложат врати и прозорци и да се обособи външна част, която да е оградена. Има още много изисквания, които продължават да се увеличават, заяви г-н Буковски; а относно предвидената сума, заложена в бюджета, същата ще служи за набавяне на храна за животните, и за възнаграждения на хората, които ще бъдат свързани с отглеждането им.

Г-н И. Букерешки даде думата за мнения и становища.

Не постъпиха други изказвания от общинските съветници.

Г-н И. Букерешки даде думата на г-н П. Петров – Председател на постоянна комисия по „Бюджет и финанси, развитие на местното самоуправление и законност“.

Г-н П. Петров заяви, че няма други питания и към момента няма какво да добави.

След направените разисквания по Докладната записка, ОбС взе следното:

**РЕШЕНИЕ № 40**

На основание Закона за държавния бюджет на Република България за 2025 г., чл.84, ал 4; чл.94, ал.2 и ал.3 и чл.39 от Закона за публичните финанси, и чл.21, ал.1, т.6; чл.27, ал.4 и ал.5 от Закона за местното самоуправление и местната администрация, Наредбата за условията и реда за съставяне на тригодишната бюджетна прогноза за местните дейности и за съставяне, обсъждане, приемане, изпълнение и отчитане на бюджета на Община Борован,

**ОБЩИНСКИ СЪВЕТ - БОРОВАН**

**РЕШИ:**

1. Приема Бюджета на Община Борован за 2025 година, както следва:
   1. По приходите в размер на : 13 848 843 лв., в т.ч.:
      1. Приходи за делегирани от държавата дейности в размер на 10 675 146 лв., в т.ч.:
         1. Обща субсидия за делегирани от държавата дейности в размер на 7 540 897 лв.
         2. Целева субсидия за капиталови разходи в държавни дейности в размер на 12 300 лева.
         3. Преходен остатък от 2024 г. в размер на 3 121 949 лева
      2. Приходи за местни дейности в размер на 3 173 697 лева, в т.ч.:
         1. Данъчни и неданъчни приходи в размер на 788 477 лева.
         2. Трансфери за местни дейности в размер на 1 294 400 лева, в т.ч.:
         3. 1. Обща изравнителна субсидия в размер на 1 146 800 лева.

1.1.2.3.2. Трансфер за зимно поддържане и снегопочистване в размер на 74 300 лева.

1.1.2.3.3. Трансфер за местни дейности 73 300 лева.

1.1.2.4. Целева субсидия за капиталови разходи в местни дейности в размер на 638 000 лева.

1.1.2.5. Предоставен трансфер в размер на -27 699 лева.

1.1.2.6. Преходен остатък от 2024 г. в размер на 480 519 лева.

***Приложение № 5.***

* 1. По разходите в размер на 13 848 843 лв., разпределени по функции и дейности, съгласно Приложение № 5.
     1. За делегирани от държавата дейности в размер на 10 675 146 лева, Приложение № 5.
     2. За местни дейности в размер на 3 173 697 лв., съгласно Приложение № 5

2. Приема разчет на държавните приходи на Община Борован за 2025 г., съгласно Приложение № 2.

1. Приема разчет на местните приходи на Община Борован за 2025 г., съгласно Приложение № 3.
2. Приема разчет на инвестиционната програма за капиталови разходи, по обекти съгласно Приложение № 4.
3. Утвърждава разчет за целеви разходи и субсидии, както следва:

За сметка на местните приходи за обезщетения и помощи по решение на Общински съвет – 12 000 лв.

1. Приема следните лимити за разходи:
   1. СБКО в размер на 3% от средствата за работна заплата на заетите по трудови правоотношения, включително и разходите на работодателя за осигурителни вноски върху тях.
   2. Разходи за представителни цели и международна дейност на Кмета на Общината в размер – 3% от общия размер на разходите за Общинска администрация. За Общински съвет – 1,5%.
2. Утвърждава списък на длъжностите и на лицата, които имат право на транспортни разходи за пътуване от местоживеенето до местоработата на 85% от реално извършените разходи за служителите от Общинска администрация, в това число на изпълняващите длъжността Техник ел. системи – 100%, при условие, че използват лични м.п.с. при изпълнение на служебните си задължения.
3. Одобрява индикативен годишен размер за сметките за средства от Европейския съюз съгласно Приложение № 9.
4. Одобрява актуализирана бюджетна прогноза за периода 2025г., 2026г., 2027г., 2028г., съгласно Приложение № 10.
5. Определя второстепенни разпоредители с бюджет, съгласно Приложение № 6.
6. Приема параметри на размери на общинския дълг и общински гаранции, както следва:

11.1.Максимален размер на нов общински дълг за 2025 г. в размер на 272 606 лв.

11.2.Общинските гаранции, които може да бъдат издадени през 2025г. в размер на 90 867 лв.

12. Определя максимален размер на новите задължения за разходи, които могат да бъдат натрупани през 2025г. в размер на 535 080 лв. /без да се включват тези, които се финансират целево/.

13. Определя максимален размер на ангажиментите за разходи, които могат да бъдат поети през 2025г. в размер на 5 350 802 лв. /без да се включват тези, които се финансират целево/.

14. Определя размера на просрочените вземания, които се предвижда да бъдат събрани през 2025г. в размер на 40 150 лв.

15. Оправомощава Кмета на Общината да извършва компенсирани промени.

15.1. В частта на делегираните от държавата дейности – между утвърдените показатели за разходите в рамките на една дейност, с изключение на дейностите на делегиран бюджет, при условие, че не се нарушават стандартите на делегираната от държавата дейност и няма просрочени задължения в съответната делегирана дейност.

15.2. В частта на местните дейности – между утвърдените разходи в рамките на една дейност или от една дейност в друга, без да се изменя общият размер на разходите.

15.3. В разходната част на бюджета за сметка на резерва за непредвидени и/ или неотложни разходи.

16. Възлага на Кмета на Общината:

16.1. Да определи бюджетите на второстепенните разпоредители с бюджет.

16.2. Да утвърди бюджетите на второстепенните разпоредители с бюджет.

16.3. Да организира разпределението на бюджета по тримесечия и да утвърди разпределението.

16.4. Да информира общинския съвет в случай на отклонение на средния темп на нарастване на разходите за местни дейности и да предлага конкретни мерки за трайно увеличение на бюджетните приходи и/ или трайно намаляване на бюджетните разходи.

16.5. Да включва информацията по чл. 125, ал. 4 от ЗПФ в тримесечните отчети и обяснителните записки към тях.

16.6. Да разработи детайлен разчет на сметките за средства от Европейския съюз в съответствие с изискванията на определения Управляващ орган и на Министерството на финансите.

17. Упълномощава Кмета да предоставя временни безлихвени заеми от временно свободни средства по общинския бюджет за авансово финансиране на плащания по проекти, финансирани със средства от Европейския съюз и по други международни програми, включително и на бюджетни организации, чиито бюджет е част от общинския бюджет.

17.1. За всеки отделен случай Кметът на Общината определя срока за погасяване на заемите в съответствие с условията на финансиращата програма.

17.2. При предоставяне на временни безлихвени заеми от временно свободни средства по общинския бюджет, да се спазват изискванията на ЗПФ.

17.3. Във всички останали случаи при възникване на потребност от предоставяне на временни безлихвени заеми, Кметът на Общината внася предложение за предоставянето им по Решение на ОбС.

18. Упълномощава Кмета:

18.1. Да разработва и възлага подготовката на общински програми и проекти и да кандидатства за финансирането им със средства по структурни и други фондове на Европейския съюз и на други донори, по Национални програми и от други източници за реализиране на годишните цели на Общината да изпълнение на общинския план за развитие.

18.2. Да кандидатства за средства от Централния бюджет и други източници за финансиране на общински програми и проекти.

19 Приема за сведение Протокола от публичното обсъждане на бюджета, съгласно Приложение № 11.

**Предложението се подложи на поименно гласуване при следния вот:**

Кворум: 13

Резултат: „ЗА“ - 10 „ПРОТИВ“ - няма „ВЪЗДЪРЖАЛИ СЕ“ – 3.

**Решението се приема!**

Г-н И. Костовски благодари на общинските съветници и им пожела здраве и весело посрещане на събора на с. Борован.

Поради изчерпване на дневния ред, заседанието бе закрито в 14:09 часа.

**ИВАЙЛО БУКЕРЕШКИ**

*Председател на Общински съвет - Борован*

Изготвил: И. Александрова

*Гл. специалист към Общински съвет - Борован*